Kairėnėlių kapinynas

Kairėnėlių kapinynas – plokštinis kapinynas Radviliškio rajono savivaldybės teritorijoje, prie Kairėnėlių kaimo (Grinkiškio seniūnija) bei Šušvės ir Kiaunytės santakos.

 Tyrimai 
Apardytas. Ariant lauką ir kasant žvyrduobes buvo randama žmonių kaulų bei žalvarinių papuošalų. 1977–1978 m. Istorijos institutas (tyrimų vadovas Jonas Stankus) ištyrė 1539 m² plotą. Rasta 30 nedegintų ir vieno sudeginto mirusiųjų kapai, datuojami V a. – VI a. Nedeginti mirusieji laidoti aukštielninki su įkapėmis. Moterų kapuose rasta darbo įrankių (pjautuvų, įtveriamųjų peilių, ylų), papuošalų (gintaro karolių, lankinių žieduotųjų segių, juostinių ir storagalių apyrankių, įvijinių žiedų, apgalvis). Vyrų kapuose rasta geležinių siauraašmenių pentinių kirvių, peilių, dalgių, žalvarinių lankinių ilgakojų segių, storagalių apyrankių, diržo apkalų ir sagčių. Radinius saugo Lietuvos nacionalinis muziejus.

 Šaltiniai 

 Kairėnėlių senkapis. Tarybinis studentas. Vilnius, 1977, Nr. 14
 Kairėnėlių (Radviliškio raj.) senkapio tyrinėjimai 1977 metais. Archeologiniai tyrinėjimai Lietuvoje 1976 ir 1977 metais. Vilnius, 1978, p. 164-167.
 Kairėnėlių senkapio (Radviliškio raj.) tyrinėjimai 1978 metais. Archeologiniai tyrinėjimai Lietuvoje 1978 ir 1979 metais. Vilnius, 1980, p. 78-80.
 Kairėnėlių plokštinis kapinynas. Lietuvos archeologija. Vilnius, 1984, T. 3, p. 63-79.

Kategorija:Lietuvos kapinynai
Kategorija:Radviliškio rajono paveldas